UMH16090072

Drög

REGLUGERÐ

um (13.) breytingu á reglugerð nr. 785/1999

um starfsleyfi fyrir atvinnurekstur sem getur haft í för með sér mengun.

1. gr.

Við 3. gr. bætist nýr töluliður, 3.14, svohljóðandi, og breytist röð annarra liða samkvæmt því:

3.14 *Sameiginleg vöktun umhverfis* er vöktun sem Umhverfisstofnun getur farið fram á þegar um er að ræða fleiri en tvo rekstraraðila/starfsstöðvar sem menga í sama viðtaka.

2. gr.

Eftirfarandi breytingar verða á 12. gr.:

1. 4. mgr. orðast svo:  
   Þegar atvinnurekstur er stöðvaður eða honum hætt skal rekstraraðili gera nauðsynlegar ráðstafanir til að fyrirbyggja mengun og koma rekstrarsvæði í viðunandi horf að mati útgefanda starfsleyfis. Það á einnig við þegar atvinnurekstrinum er hætt og starfsleyfi hefur runnið út.
2. Við bætist ný málsgrein, 5. mgr., sem orðast svo:  
   12.5 Umhverfisstofnun getur á grundvelli samkomulags við rekstraraðila kveðið á um sameiginlega vöktun umhverfis, þar sem rekstraraðilar vinna saman að vöktun, hvað varðar staðsetningar vöktunarstöðva, kostnað og upplýsingar til almennings. Ef ekki næst samkomulag um sameiginlega vöktun og um er að ræða sameiginlega viðtaka mengunar skulu rekstraraðilar skila vöktunargögnum til Umhverfisstofnunar sem vinnur úr þeim niðurstöður um losun mengunarefna fyrir viðkomandi tímabil og miðlar þeim til almennings. Rekstraraðilar skulu greiða tímagjald fyrir slíka úrvinnslu samkvæmt gjaldskrá stofnunarinnar.

3. gr.

Í stað orðanna „liggja frammi á skrifstofu“ í 1. mgr. 24. gr.kemur: vera aðgengileg hjá.

4. gr.

Reglugerð þessi sem er sett samkvæmt ákvæðum 5. gr. laga nr. 7/1998 um hollustuhætti og mengunarvarnir öðlast þegar gildi.

*Umhverfis- og auðlindaráðuneytinu, ...*

F.h.r.